Index - Futball - Futball - David Beckhamé a 25. MLS-csapat
David Beckhamé a 25. MLS-csapat
2018.01.29. 19:45
Hétfőn hivatalosan is megkapta az engedélyt MLS-csapat alapítására a korábbi angol válogatott csapatkapitány David Beckham, aki Miamiban hozza létre az amerikai bajnokság 25. csapatát.
A klubnak egyelőre nincs neve, a stadionja viszont már idén elkészülhet, ebbe 25 ezer néző fér majd bele. Ám azt nem közölték, hogy melyik évtől csatlakozik a bajnoksághoz a csapat.
Beckham 2014-ben kezdte meg az alapítási folyamatot, de majdnem négy évet kellett várnia rá, hogy a liga felvegye a klubok közé. "A célunk, hogy MLS-csapatot hozzunk Miamiba, most teljesült, ami nagy elégedettséggel, hálával és izgalommal tölt el" – mondta az ünnepéles bejelentésen Beckham.
A klubalapításban két kubai-amerikai üzletember, Jorge és José Mas, a Sprint távközlési cég elnök-vezérigazgatója, Marcelo Claure, az Idol-tehetségkutató franchise létrehozója, Simon Fuller, illetve egy japán telekommunikációs cég, a SoftBank alapítója, Szon Maszajosi segíti anyagilag.